Carl Christian Reindorf

Carl Christian Reindorf (31 Sigsaa 1834 – 1 Mͻraug 1917)Ofosu-Appiah, L. H. "Carl Christian Reindorf". Dictionary of African Christian Biography (online ed.). Archived from the original on 8 July 2016. Retrieved 9 January 2012. anԑ Euro nid ka ba dʋ’a o Africa ka o an ninkanԑ vԑԑnsid kʋdʋmin yela vԑԑnsig ka lԑn an karensaam ka da tʋm nԑ Basel Mission Gold Coast sʋ’ʋlim.""Obstinate" Pastor and Pioneer Historian: The Impact of Basel Mission Ideology on the Thought of Carl Christian Reindorf". www.internationalbulletin.org. Archived from the original on 12 May 2017. Retrieved 12 June 2017. O da an kpaad, pa’an pa’an, kpikpiŋ daan, ti’nya’a dʋ’ata ka sͻb gbaʋŋ kanԑ buon The History of the Gold Coast and Asante dͻlisid Ga buudi pian’ad ni;Hauser-Renner, Heinz (9 May 2014). "Examining Text Sediments–Commending a Pioneer Historian as an "African Herodotus": On the Making of the New Annotated Edition of C.C. Reindorf's History of the Gold Coast and Asante"History in Africa. 35 (January 2008). Cambridge University Press: 231–299. doi:10.1353/hia.0.0008. S2CID 162918941. Retrieved 13 August 2020. banԑ zamis gbana pa’al ye gbaʋŋ kan anԑ linԑ pa’an malima yela ka pa’al Ghana kʋdʋmin da an si’em.Reindorf, Carl Christian (16 March 2019). History of the Gold Coast and Asante. Creative Media Partners, LLC. ISBN 9781010422143. Retrieved 13 August 2020.Jenkins, Ray (13 May 2014). "Impeachable Source? On the Use of the Second Edition of Reindorf's History as a Primary Source for the Study of Ghanaian History". History in Africa. 4 (1977). Cambridge University Press: 123–147. doi:10.2307/3171581. JSTOR 3171581. S2CID 162451203. Retrieved 13 August 2020.  Ba da lԑbigi li na’asaalin ka yisi li paalʋ na yʋʋm tusir, kͻbisnii nԑ piswai nԑ anu bԑ Switzerland tԑŋin. O da dͻlis gbana ni ka mԑ kԑlis nidib pian’ad dͻlisid malima yela, o da buos nidib kͻbisyi’ nԑ zak buosa ka nyaan dͻlis anina sͻb o gbana la.Jenkins, Paul. "Reindorf, Carl Christian". Dictionary of African Christian Biography (online ed.). Archived from the original on 10 April 2015.

 Bԑilim yela 

 Pin’ilig nԑ sakur 
Ba da dʋ’a Reindorf nԑ Prampram, Gold Coast, zin’ig kanԑ ka ba kuosid abԑkpaamJenkins, Paul (1998). The Recovery of the West African Past: African Pastors and African History in the Nineteenth Century : C.C. Reindorf & Samuel Johnson : Papers from an International Seminar Held in Basel, Switzerland, 25–28th October 1995 to Celebrate the Centenary of the Publication of C.C. Reindorf's History of the Gold Coast and Asante. Basler Afrika Bibliographien. ISBN 9783905141702. On ma’a da an o saam Carl Christian Reindorf Hackenburg (1806–1865), onԑ da an soogia la dasaŋ, ka o ma da an Hannah Anowah Ama Cudjoe Reindorf (1811-1902), Ga buudi nid kanԑ yit Kinka, Dutch Accra. Carl Reindorf's da tʋm o soogia tʋʋma bԑ Osu Danish din zin’igin ka nyaan ti kilim onԑ maan kpikpiŋ nԑ Joshua Ridley onԑ da di Reindorf taʋn kanԑ buon Anna. Reindorf's yaadaʋ, Augustus Frederick Hackenburg da anԑ Danish nid kanԑ kpiisid ka da kԑn Gold Coast yʋʋm tusir, kͻbisyͻpͻi nԑ pistan’ nԑ awai na, li nya’aŋ ka o kilim Gomԑna tis na’asaanam la, ka yi tʋʋm kan ni yʋʋm tusir, kͻbisyͻpͻi nԑ pisnaasi nԑ anii.Quartey, Seth (March 2006). Carl Christian Reindorf: Colonial Subjectivity and Drawn Boundaries. Lulu.com. ISBN 9781411677708. On da nan an biig la, o da tʋm tʋʋma ba o ma buudi banԑ an Ga dim la ba’ar Digbla of Gbugla zin’igin. On da yi ba’ar la ni la, o da kԑŋ sakur yiiga bԑnԑ zin’ig kanԑ ka ba zamisid Danish buudi pian’ad bԑ Christiansborg Castle yʋʋm tusir, kͻbisnii nԑ pisnaasi nԑ ayi’ paae yʋʋm tusir, kͻbisnii nԑ pisnaasi nԑ ayͻpͻi ni. O taaba banԑ mԑ da la’asi kԑn sakur la ni anԑ Hesse pʋ’asada la: Pauline Hesse, kpikpiŋkpiŋ ka lԑn an Wina’am tʋmtʋm pʋ’a kanԑ ka o sid an Alexander Worthy Clerk (1820-1906), Regina Hesse (1832-1898), on da anԑ sakur kpԑԑm kanԑ ka o sid an Hermann Ludwig Rottmann, onԑ da an Wina’am tʋmtʋm ka lԑn an kpikpiŋ daan la, onԑ mԑ da lԑn pin’il Basel Mission Trading Company bԑ Christiansborg, Gold Coast.Sill, Ulrike (2010). Encounters in Quest of Christian Womanhood: The Basel Mission in Pre- and Early Colonial Ghana. BRILL. p. 157. ISBN 978-9004188884.Kwakye, Abraham Nana Opare (2018). "Returning African Christians in Mission to the Gold Coast". Studies in World Christianity. 24 (1). Edinburgh University Press: 25–45. doi:10.3366/swc.2018.0203. O da tͻlis tuoni kԑŋ sakur bԑ Basel Mission School Osu lin yi yʋʋm tusir, kͻbisnii nԑ pisnaasi nԑ ayͻpͻi paae yʋʋm tusir, kͻbisnii nԑ pisnu nԑ anu tԑnsʋk. O da di’e kuom sʋʋb nԑ yʋʋm tusir, kͻbisnii nԑ pisnaasi nԑ anaasi ni. O da pʋ bͻͻd sakur zamisig la da kԑn si’em la ka bas sakur ka dͻl o saam bil ka ba kpiisid yʋʋma ayi’, lin da yi yʋʋm tusir, kͻbisnii nԑ pisnu kԑŋ paae yʋʋm tusir, kͻbisnii nԑ pisnu nԑ ayi’. Sankaŋa o da ԑԑti lͻ’ͻŋ Volta River kԑn maal kpikpiŋ nԑ Ewe dim. O pa’an pa’an yinnԑ kanԑ da bԑ catechism da an German nid, Johannes Zimmermann (1825-1876), o da sʋŋ o bԑ o zamisig pʋʋgin.

 Wina’am tʋʋma 
Carl Reindorf da sʋŋid Basel missionary nԑ August Steinhauser ka ba tʋm Wina’am tʋʋma ka tʋm tʋʋma tis o bԑ Odumase-Krobo ye o kԑŋ si’al Pariyaŋ na’ab, Odonkor Azu, onԑ ka o biis si’eba an Sir Emmanuel Mate Kole, ka mԑ da zamisidi bԑ Basel Mission zin’igin la. Reindorf da di’e Steinhauser nͻbiri bԑ Abokobi ka yʋ’ʋn da an Wina’am tʋmtʋm o gʋn, bͻzugͻ yʋʋm tusir, kͻbisnii nԑ pisnu nԑ anaasi ni Christiansborg da pԑ’ԑl nԑ British naval ship H. M. S. Scourge, ban da ye nidib la yͻ’ lampͻ ka ba zan’as ka zaba duoe nya’aŋ la, ka li da kԑ ka ba yi Osu kԑŋ Abokobi. Abokobi tԑŋ na’ab Akoto Badu of Agbowo, da ti’aki kilim Kristo nid on da bԑԑ anina la. Ba da tͻlis o tud Krobo yʋʋm tusir, kͻbisnii nԑ pisnu nԑ awai ni ye o sʋŋ onԑ da an kpԑԑm bԑԑ anina ka o yʋ’ʋr buon Johannes Zimmermann la. O da an Wina’am tʋmtʋm kanԑ ka ba tud o Teshie sʋ’ʋlim, amaa o da pʋ nyaŋi ti’ak sͻ’ ka o kilim Kristo biig anina. Reindorf da pԑsig o mԑŋ ye o tʋm Wina’am tʋʋma ma’a an katekis nԑ yʋʋm tusir, kͻbisnii nԑ pisnu nԑ ayͻpͻi. Yʋʋm tusir, kͻbisnii nԑ pisyuobʋ nԑ awai ni, ba da gaŋ o ka o an kpԑԑm nya’andͻl tis Christiansborg Church, ka ba yʋ’ʋn buoni li nannanna ye Ebenezer Presbyterian Church, Osu. Yʋʋm tusir, kͻbisnii nԑ pisyͻpͻi nԑ ayi’, Sawaar nwadig, dabpiinԑ atan’ daar, o da gaŋ o ye an Wina’am tʋmtʋm bԑ.

 Dʋ’ata nԑ kpaad tʋʋma 
On da mͻr baŋir kanԑ ka o ti’ebid nԑ ti’nya’a la, Reindorf da anԑ dʋ’ata tis soogia nam banԑ da pʋ’alim bԑ zaba ni bԑ yʋʋm tusir, kͻbisnii nԑ pisyͻpͻi zaba kanԑ ka Ga nidib da zabidi gԑԑsid Akwamu nidib la. Yʋʋma anaasi ka zabkan nyaan kԑna la, o da tʋm tʋʋmkan buudi bԑ yʋʋm tusir, kͻbisii nԑ pisyuobʋ nԑ ayuobʋ zaba kanԑ ka Dangme dim banԑ bԑ Ada da zabidi gԑԑsid Awuna Ewe dim la. Ban da ye ba pʋ’ʋs o bareka nԑ o sʋŋir kanԑ ka o da sʋŋi bԑ Ga-Akwamu zaba ni la, Sankan Gomԑna la da sͻb gbaʋŋ ka pian’a o yela sʋ’ʋŋa (1867–1872) nԑ Gomԑna kanԑ mԑ da bԑ (1879 -1880), H. T. Ussher ban da kԑna ye ba kaae tԑŋ la yi Lagos, Nigeria na la.

O da kuod kͻffi bԑ zin’ig kanԑ ka ba buon "Hebron" ka li bԑ Adenkrebi baba kpi’e nԑ Aburi.

 Pa’an pa’an nԑ gbaʋŋ sͻbid 
Reindorf da an pa’an pa’ani pa’an kʋdʋmin yela zamisig bԑ Basel Mission Seminary Akropong yi yʋʋm tusir, kͻbisnii nԑ pisyuobʋ, Sapal nwadig la ni paae yʋʋm tusir, kͻbisnii nԑ pisyuobʋ nԑ ayi’, Vaala nwadig la ni. On da pa’an zamisig si’eba mԑ anԑ English, Wina’am gbaʋŋ, Karensaam nam zamisig, geography nԑ buudi pian’ad. Onԑ da an sakur kpԑԑm tis sakur kanԑ da an dasam ma’a din ka ba gbԑԑd anina, Salem School linԑ da bԑ Osu yʋʋm tusir, kͻbisnii nԑ pisyͻpͻi nԑ atan’."Presbyterian Boys Boarding School, Osu Salem". www.osusalem.org. Archived from the original on 6 July 2017. Retrieved 9 July 2017. On da an sakur kpԑԑm la, o da sʋŋ sakur biis la si’eba wan wʋʋ Christian Holm, Peter M. Anteson nԑ William A. Quartey, banԑ wʋsa da kilim pa’an pa’anib nԑ katikis nam bԑ Basel mission la. Carl Reindorf da pa’al nidib Ga buudi sͻb ka sͻb Winpʋ’ʋsʋm yʋʋma bԑ Ga buudi pian’adin yʋʋm tusir, kͻbisnii nԑ pisnu nԑ ayuobʋ nԑ yʋʋmtusir, kͻbisnii nԑ pisnu nԑ ayͻpͻi ni mԑn. O da pin’il sakur kanԑ ka biis gbԑn’ԑd anina bԑ Mayera ka paam Ga dasam si’eba banԑ yit Accra. O da bԑ Mayera ka tʋm anina paae yʋʋm piiga yela ka nyaan lԑb Christiansborg, Osu. Yʋʋm tusir, kͻbiswai nԑ atan’ ni, o da paas kpԑԑmnam banԑ ka ba da gaŋi ba bԑ Abokobi ye ba sͻb Wina’am gbaʋŋ Ga buudi pian’ad ni la, banԑ da paasi li pʋʋgin anԑ Ludwig Richter, Jakob Wilhelm Werz, Christian Kölle nԑ Daniel Sabah (1854-07). Ba da tʋmi ba tʋʋma naae nԑ yʋʋm tusir, kͻbiswai nԑ piinԑ ayi’ ni.

O da sͻb o gbaʋŋ kanԑ buon, A History of the Gold Coast and Asante la naae yʋʋm tusir, kͻbisnii nԑ pisnii nԑ awai. O da sͻbi li yiiga nԑ Ga buudi pian’ad ni. O da lԑbig gbaʋŋ la na’asaalin ka yisi li paalʋ bԑ Basel yʋʋm tusir, kͻbisnii nԑ piswai nԑ anu ni. O da paam paŋ nԑ ye on pԑsig o mԑŋ ye o sʋŋ tԑngbaŋ la nԑ gbaʋŋ kanԑ ka German dinn nid kanԑ paas Basel missionary, Johann Gottlieb Christaller (1827–1895).  da sͻb Kambʋnir pian’ad ni la. Reindorf da paam kpԑmisigi yi Christian Jacob Protten (1715–1769), on mԑ da anԑ Ga-Danish nid ka da an onԑ gͻsid gbaŋ zamisig yela bԑ Christiansborg, o da sͻb o yiiga gbana nԑ Ga nԑ Fante buudi pian’ad ni, ka mͻri li kԑŋ kuosi bԑ Copenhagen yʋʋm tusir, kͻbisyͻpͻi nԑ pisyuobʋ nԑ anaasi ni.Smith, Noel. "Christian Jacob Protten". dacb.org. Retrieved 14 October 2018.Dreydoppel, Otto. "Christian Jacob Protten". dacb.org. Retrieved 14 October 2018.Sebald, Peter (1994). "Christian Jacob Protten Africanus (1715–1769) – erster Missionar einer deutschen Missionsgesellschaft in Schwarzafrika". Kolonien und Missionen. (in German): 109–121. OCLC 610701345.Simonsen, Gunvor (April 2015). "Belonging in Africa: Frederik Svane and Christian Protten on the Gold Coast in the Eighteenth Century". Itinerario. 39 (1): 91–115. doi:10.1017/S0165115315000145. ISSN 0165-1153. S2CID 162672218.Hutton, J. E. (1923). A History of Moravian Missions. London: Moravian Publication Office."Christian Jakobus Protten". geni_family_tree. Retrieved 14 October 2018.Protten, Christian Jacob (1764). En nyttig Grammaticalsk Indledelse til Tvende hidintil gandske ubekiendte Sprog, Fanteisk og Acraisk. Copenhagen.

 Vʋ’ʋm yela 
Yʋʋm tusir, kͻbisnii nԑ pisnu nԑ ayuobʋ ni, Carl Reindorf da di Juliana Ayikai Mansah Djebi ka o da yit Asere. Djebi da zamis gbaʋŋ nԑ dͻlisid Europe dim pa’alig suor, on da bԑ nԑ Marie Locher onԑ da an Wina’am tʋmtʋm pʋ’a bԑ Christiansborg la. Ba da dʋ’a biis piinԑ yinnԑ, ka yinnԑ da an dʋ’ata kanԑ ka o yʋ’ʋr da yi bԑ Gold Coast ka o da naae dʋ’ata zamisig yʋʋm tusir, kͻbiswai nԑ piiga bԑ Durham University ka o yʋ’ʋr an Dr. Charles Elias Reindorf la, o da kpinԑ yʋʋm tusir, kͻbiswai nԑ pisyuobʋ nԑ anii la ni.Tetty, Charles (1985). "Medical Practitioners of African Descent in Colonial Ghana". The International Journal of African Historical Studies. 18 (1): 139–144. doi:10.2307/217977. JSTOR 217977. PMID 11617203. S2CID 7298703.

 Gbana 
 Reindorf, Carl Christian (1895, 1966), The History of the Gold Coast and Asante, BaselReindorf, Carl Christian (1895). History of the Gold Coast and Asante, Based on Traditions and Historical Facts: Comprising a Period of More Than Three Centuries from about 1500 to 1860. The author. The History of the Gold Coast and Asante.Reindorf, Carl Christian (21 April 2018). History of the Gold Coast and Asante (Classic Reprint). LULU Press. ISBN 9781330819852.

 Kum nԑ sʋŋir 
Wina’am da di’e Carl Reindorf nyͻͻr nԑ yʋʋm tusir kͻbiswai nԑ piinԑ ayͻpͻi, Mͻraʋg nwadig, pin’ilig daar. Na’anam nԑ nidib banԑ bԑ Osu da mum o nԑ ka maal o kʋʋr ka nidib banԑ da la’as la da zuoe ya hali Pʋ’ʋsim zin’igin, ka ba si’eba an Wina’am tʋmtʋmnib ayuobʋ, nԑ Wina’am tʋmtʋmnib banԑ yit Ga, Jeremias Engmann (1840–20), W. A. Quartey onԑ ka ba da gaŋ o ye o gaad Presbyterian Church of the Gold Coast tuon lin da yi yʋʋm tusir, kͻbiswai nԑ pisi nԑ anu paae yʋʋm tusir, kͻbiswai nԑ pisi nԑ awaiNkansa-Kyeremateng, K. (2003). The Presbyterian Church of Ghana: History and Impact. Accra: Sebewie Publishers. pp. 97–99. la’an nԑ Ludwig L. Richter nԑ Samuel Wuta Ofei (1850–22) da pian’a anina."Rev Richter from Abokobi and his family (1914). :: International Mission Photography Archive, ca.1860-ca.1960". digitallibrary.usc.edu. Retrieved 8 January 2019. Ba da mum o niŋgbiŋ la bԑ Basel Mission kum yaadin Accra ka ban sͻb si’eli tabil o yaagin la an ye, "Karensaam kanԑ an tԑŋin biig ka mi’ yelkʋda". Ba da sͻb gbaʋŋ nԑ o yʋ’ʋri tabil Ebenezer Presbyterian Church, Osu ye ba ti’en o yela.Innovation, Osis. "Osu Eben-ezer Presbyterian Church | Church Hall". osueben-ezer.com. Archived from the original on 8 December 2017. Retrieved 8 December 2017. Karindͻͻg la mԑ da mԑ dͻͻg ka nͻk o yʋ’ʋri pʋdi li ye, Carl Christian Reindorf Auditorium ye ba ti’en on sʋŋ karindͻͻg la nԑ tԑngbaŋ la si’em. Reindorf yʋ’ʋr mԑ paas kugur kanԑ ka ba sͻb banԑ da an Wina’am tʋmtʋmnib ka bԑ Osu sʋ’ʋlim yʋda la ni, lin na niŋ si’em ka ba ti’en o Wina’am tʋʋma nԑ o tʋʋm sʋma la yela.

Ba pʋd zin’ig kanԑ ka ba nwԑ’ԑd bͻͻl ye Carl Reindorf Park, ka li bԑ Dansoman ye ba ti’en o yela, anina ka Ghana bͻͻl kilab kanԑ ka ba buon Liberty Professionals la bԑ."Carl Reindorf Park". GhanaSoccernet. 14 November 2020. Archived from the original on 17 September 2021. Retrieved 17 September 2021.

 Gbanvԑԑnsa